               COMISIA EUROPEANĂ
            Bruxelles, 15.6.2018
            COM(2018) 477 final
            2018/0255(NLE)
            Propunere de
            DECIZIE A CONSILIULUI
            privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a doua tranșă pentru 2018

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Propunerea se referă la un proiect de decizie a Consiliului privind cea de a doua tranșă a contribuțiilor financiare la Fondul european de dezvoltare (FED) pe care statele membre trebuie să o plătească în 2018.

                  Cel de al 11-lea FED și alte fonduri FED care sunt încă deschise (și anume, cel de al optulea, al nouălea și al 10-lea FED) sunt gestionate în temeiul următorului set de norme:

                  Actualul Acord de parteneriat dintre membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte („Acordul de parteneriat ACP-UE”), astfel cum a fost modificat ultima dată
                     1
                  ,

                  Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
                     2
                   („Acordul intern privind cel de al 11-lea FED”),

                  Regulamentul (UE) 2015/323 al Consiliului privind regulamentul financiar aplicabil celui de al 11-lea Fond european de dezvoltare
                     3
                   („Regulamentul financiar aplicabil celui de al 11-lea FED”).

                  Documentele menționate mai sus conțin angajamente multianuale asumate de statele membre pentru a sprijini financiar trezoreria FED. Regulamentul financiar aplicabil celui de al 11-lea FED prevede că statele membre furnizează cu regularitate contribuții la trezoreria FED, conform unor angajamente financiare prestabilite. Contribuțiile efectuate cu regularitate sunt solicitate prin decizii tehnice ale Consiliului care reflectă execuția angajamentelor financiare decise anterior.

                  Prin urmare, unele rubrici din expunerea de motive nu sunt aplicabile solicitărilor de contribuții constante precum prezenta solicitare.

               2.ELEMENTE JURIDICE

               •Temeiul juridic

                  Articolul 7 din Acordul intern privind cel de al 11-lea FED prevede procedura conform căreia urmează să fie adoptate contribuțiile statelor membre la FED .

                  În conformitate cu articolul 21 alineatul (3) din Regulamentul financiar aplicabil celui de al 11-lea FED, Comisia prezintă, până la 15 iunie, propunerea sa privind contribuțiile statelor membre în ceea ce privește a doua tranșă. Consiliul trebuie să se pronunțe asupra acestei propuneri în termen de cel mult 21 de zile calendaristice de la prezentarea acestei propuneri.

                  Articolul 21 alineatul (4) din Regulamentul financiar al celui de-al 11-lea FED conține norme privind conținutul propunerii Comisiei.

               •Alte elemente juridice

                  În conformitate cu articolul 21 alineatul (7) din Regulamentul financiar aplicabil celui de al 11-lea FED, suma gestionată de Comisie și suma gestionată de Banca Europeană de Investiții (BEI) sunt specificate separat.

                  În conformitate cu articolul 52 din Regulamentul financiar aplicabil celui de al 11-lea FED, BEI a transmis Comisiei previziunile sale actualizate cu privire la angajamentele și plățile pentru instrumentele a căror gestiune este asigurată de aceasta.

                  În conformitate cu articolul 22 alineatul (1) din Regulamentul financiar aplicabil celui de al 11-lea FED, solicitările de contribuții utilizează mai întâi, succesiv, sumele disponibile din FED-urile anterioare. Prin urmare, solicitările de contribuții din prezenta propunere vizează sumele aferente celui de al 10-lea FED în cazul BEI și sumele aferente celui de al 11-lea FED în cazul Comisiei Europene.

                  La articolul 23 alineatul (1) din Regulamentul financiar aplicabil celui de al 11-lea FED se prevede că statul membru care nu plătește tranșa din contribuție până la termenul stabilit va fi obligat să plătească o dobândă pentru suma neplătită; procedurile privind plata dobânzii sunt stabilite la același articol.

               3.IMPLICAȚII BUGETARE

                  Nu există implicații bugetare.

               2018/0255 (NLE)

               Propunere de

               DECIZIE A CONSILIULUI

               privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a doua tranșă pentru 2018

               CONSILIUL UNIUNII EUROPENE,

               având în vedere Tratatul privind Uniunea Europeană și Tratatul privind funcționarea Uniunii Europene,

               având în vedere Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
                  4
                („acordul intern”), în special articolul 7,

               având în vedere Regulamentul (UE) 2015/323 al Consiliului din 2 martie 2015 privind Regulamentul financiar aplicabil celui de al 11-lea Fond european de dezvoltare („Regulamentul financiar aplicabil celui de al 11-lea FED”)
                  5
               , în special articolul 21 alineatele (3) și (4),

               având în vedere propunerea Comisiei Europene,

               întrucât:

               (1)În conformitate cu procedura prevăzută la articolele 21-24 din Regulamentul financiar aplicabil celui de al 11-lea FED, Comisia Europeană trebuie să prezinte, până la 15 iunie 2018, o propunere în care se specifică (a) valoarea celei de a doua tranșe a contribuției pentru 2018 și (b) valoarea anuală revizuită a contribuției pentru 2018, în cazul în care valoarea nu corespunde nevoilor reale.

               (2)În conformitate cu articolul 52 din Regulamentul financiar aplicabil celui de al 11-lea FED, Banca Europeană de Investiții a transmis Comisiei Europene, la 15 aprilie 2018, estimări actualizate ale angajamentelor și plăților din cadrul instrumentelor pe care le gestionează.

               (3)Articolul 22 alineatul (1) din Regulamentul financiar aplicabil celui de al 11-lea FED prevede că solicitările de contribuții utilizează mai întâi sumele stabilite pentru FEDurile anterioare. Prin urmare, ar trebui să se lanseze o solicitare de fonduri în cadrul celui de al 10-lea FED pentru BEI și al celui de al 11-lea FED pentru Comisiei.

               (4)Prin Decizia (UE) 2017/2171
                  6
               , la 20 noiembrie 2017 Consiliul a adoptat, în baza unei propuneri a Comisiei, decizia de a stabili plafonul corespunzător valorii anuale a contribuțiilor statelor membre la FED pentru exercițiul 2018 la 4 550 000 000 EUR pentru Comisia Europeană, și la 250 000 000 EUR pentru Banca Europeană de Investiții.

               ADOPTĂ PREZENTA DECIZIE:

               Articolul 1

               Contribuțiile individuale la Fondul european de dezvoltare pe care statele membre trebuie să le plătească Comisiei Europene și Băncii Europene de Investiții în cadrul celei de a doua tranșe pentru exercițiul 2018 sunt indicate în tabelul din anexa la prezenta decizie.

               Articolul 2

               Prin prezenta, valoarea anuală a contribuțiilor statelor membre la FED pentru exercițiul 2018 este revizuită și stabilită la 4 500 000 000 EUR. Această sumă se împarte astfel: 4 250 000 000 EUR pentru Comisie și 250 000 000 EUR pentru BEI.

               Articolul 3

               Prezenta decizie intră în vigoare la data publicării în Jurnalul Oficial al Uniunii Europene.

               Articolul 4

               Prezenta decizie se adresează statelor membre.

               Adoptată la Bruxelles,

                     Pentru Consiliu,

                     Președintele

                     (1)

                        JO L 317, 15.12.2000, p. 3.

                     (2)

                        JO L 210, 6.8.2013, p. 1.

                     (3)

                        JO L 58, 3.3.2015, p. 17-38.

                     (4)

                        JO L 210, 6.8.2013, p. 1.

                     (5)

                        JO L 58, 3.3.2015, p. 17-38.

                     (6)

                        JO L 306, 22.11.2017, p. 21-23.

    ---documentbreak---

               COMISIA EUROPEANĂ
            Bruxelles,15.6.2018
            COM(2018) 477 final
            ANEXĂ
            Propunere de
            DECIZIE A CONSILIULUI
            privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a doua tranșă pentru 2018.

               ANEXĂ

                        STATE MEMBRE

                        Cheie - Al 10-lea FED %

                        Cheie - Al 11-lea FED (%)

                        A doua tranșă 2018 (EUR)

                        Total

                        Comisia

                        BEI

                        Al 11-lea FED

                        Al 10-lea FED

                        BELGIA

                        3,53

                        3,24927

                        42 240 510,00

                        3 530 000,00

                        45 770 510,00

                        BULGARIA

                        0,14

                        0,21853

                        2 840 890,00

                        140 000,00

                        2 980 890,00

                        REPUBLICA CEHĂ

                        0,51

                        0,79745

                        10 366 850,00

                        510 000,00

                        10 876 850,00

                        DANEMARCA

                        2,00

                        1,98045

                        25 745 850,00

                        2 000 000,00

                        27 745 850,00

                        GERMANIA

                        20,50

                        20,57980

                        267 537 400,00

                        20 500 000,00

                        288 037 400,00

                        ESTONIA

                        0,05

                        0,08635

                        1 122 550,00

                        50 000,00

                        1 172 550,00

                        IRLANDA

                        0,91

                        0,94006

                        12 220 780,00

                        910 000,00

                        13 130 780,00

                        GRECIA

                        1,47

                        1,50735

                        19 595 550,00

                        1 470 000,00

                        21 065 550,00

                        SPANIA

                        7,85

                        7,93248

                        103 122 240,00

                        7 850 000,00

                        110 972 240,00

                        FRANȚA

                        19,55

                        17,81269

                        231 564 970,00

                        19 550 000,00

                        251 114 970,00

                        CROAȚIA

                        0,00

                        0,22518

                        2 927 340,00

                        0,00

                        2 927 340,00

                        ITALIA

                        12,86

                        12,53009

                        162 891 170,00

                        12 860 000,00

                        175 751 170,00

                        CIPRU

                        0,09

                        0,11162

                        1 451 060,00

                        90 000,00

                        1 541 060,00

                        LETONIA

                        0,07

                        0,11612

                        1 509 560,00

                        70.000,00

                        1 579 560,00

                        LITUANIA

                        0,12

                        0,18077

                        2 350 010,00

                        120 000,00

                        2 470 010,00

                        LUXEMBURG

                        0,27

                        0,25509

                        3 316 170,00

                        270 000,00

                        3 586 170,00

                        UNGARIA

                        0,55

                        0,61456

                        7 989 280,00

                        550 000,00

                        8 539 280,00

                        MALTA

                        0,03

                        0,03801

                        494 130,00

                        30 000,00

                        524 130,00

                        ȚĂRILE DE JOS

                        4,85

                        4,77678

                        62 098 140,00

                        4 850 000,00

                        66 948 140,00

                        AUSTRIA

                        2,41

                        2,39757

                        31 168 410,00

                        2 410 000,00

                        33 578 410,00

                        POLONIA

                        1,30

                        2,00734

                        26 095 420,00

                        1 300 000,00

                        27 395 420,00

                        PORTUGALIA

                        1,15

                        1,19679

                        15 558 270,00

                        1 150 000,00

                        16 708 270,00

                        ROMÂNIA

                        0,37

                        0,71815

                        9 335 950,00

                        370 000,00

                        9 705 950,00

                        SLOVENIA

                        0,18

                        0,22452

                        2 918 760,00

                        180 000,00

                        3 098 760,00

                        SLOVACIA

                        0,21

                        0,37616

                        4 890 080,00

                        210 000,00

                        5 100 080,00

                        FINLANDA

                        1,47

                        1,50909

                        19 618 170,00

                        1 470 000,00

                        21 088 170,00

                        SUEDIA

                        2,74

                        2,93911

                        38 208 430,00

                        2 740 000,00

                        40 948 430,00

                        REGATUL UNIT

                        14,82

                        14,67862

                        190 822 060,00

                        14 820 000,00

                        205 642 060,00

                        TOTAL UE-28

                        100,00

                        100,00

                        1 300 000 000,00

                        100 000 000,00

                        1 400 000 000,00


               COMISIA EUROPEANĂ
            Bruxelles, 2.8.2018
            COM(2018) 565 final
            2018/0297(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii în cadrul reuniunii participanților la Acordul privind creditele la export care beneficiază de susținere oficială

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul reuniunii participanților la Acordul privind creditele la export care beneficiază de susținere oficială (denumită în continuare „reuniunea participanților”) în legătură cu adoptarea preconizată a unei decizii vizând solicitarea Turciei de a deveni participant la Acordul privind creditele la export care beneficiază de susținere oficială (denumit în continuare „acordul”) al Organizației pentru Cooperare și Dezvoltare Economică („OCDE”).

               2.Contextul propunerii

               2.1.Acordul privind creditele la export care beneficiază de susținere oficială

               Acordul este unul tacit, realizat între UE, SUA, Canada, Japonia, Coreea, Norvegia, Elveția, Australia și Noua Zeelandă, având ca scop punerea la dispoziție a unui cadru pentru utilizarea ordonată a creditelor la export care beneficiază de susținere oficială. În practică, aceasta înseamnă crearea unor condiții echitabile (în baza cărora concurența să fie bazată pe prețul și pe calitatea produselor exportate și nu pe condițiile financiare oferite) și acționarea în sensul eliminării subvențiilor și a denaturărilor comerțului asociate creditelor la export care beneficiază de susținere oficială. Acordul a intrat în vigoare în aprilie 1978, are o durată nedeterminată și cu toate că se bucură de sprijinul administrativ al Secretariatului OCDE, nu este un act al OCDE
                  1
               .

               Acordul este actualizat periodic pentru a ține seama de noile evoluții din domeniul tehnic și din cel al politicilor care afectează creditele la export în diverse sectoare. Acesta a fost transpus, devenind astfel obligatoriu din punct de vedere juridic în UE, prin Regulamentul (UE) nr. 1233/2011 al Parlamentului European și al Consiliului
                  2

                  3
               . Actualizările sunt încorporate în legislația UE prin acte delegate adoptate în temeiul articolului 2 din regulamentul respectiv.

               2.2.Reuniunea participanților la Acordul privind creditele la export care beneficiază de susținere oficială

               Articolul 67 din acord prevede că „Participanții revizuiesc în mod regulat funcționarea acordului. În cadrul revizuirii, participanții examinează, printre altele, procedurile de notificare, punerea în aplicare și funcționarea sistemului RAD, normele și procedurile în materie de ajutor condiționat, problemele de aliniere, angajamentele anterioare și posibilitățile de extindere a participării la acord”.

               Comisia Europeană reprezintă Uniunea la reuniunea participanților, în cadrul căreia deciziile privind toate modificările la acord se iau prin consens. Poziția Uniunii este adoptată de către Consiliu și dezbătută cu reprezentanții statelor membre în cadrul grupului de lucru privind creditele la export
                  4
               .

               2.3.Actul preconizat al reuniunii participanților la Acordul privind creditele la export care beneficiază de susținere oficială

               Articolul 3 din acord prevede că „alte state membre și nemembre ale OCDE pot fi invitate să devină participanți de către participanții actuali”. Turcia este membră a OCDE din 2 august 1961.

               Printr-o scrisoare datată 20 septembrie 2017 și adresată președintelui reuniunii participanților la acord, Turcia a solicitat să devină participant la acord.

               Solicitarea Turciei a fost discutată în sesiune confidențială în cadrul reuniunii participanților din 15 noiembrie 2017. Nu s-a luat nicio decizie, deoarece participanții, inclusiv UE, nu au adoptat nicio poziție cu privire la această chestiune.

               În săptămâna care începe cu 12 noiembrie 2018, reuniunea participanților la acord urmează să adopte o decizie cu privire la această solicitare a Turciei (denumită în continuare „actul preconizat”).

               Actul preconizat va deveni obligatoriu pentru părți, în conformitate cu articolul 67 din acord.

               3.Poziția care urmează să fie adoptată în numele Uniunii

               Turcia este observator la acord din 2006.

               Turcia are deja obligația de a respecta legislația UE privind politica de creditare la export care beneficiază de susținere oficială, în temeiul articolului 12 din Acordul de uniune vamală dintre UE și Turcia, care prevede că:

               „Turcia aplică, în raport cu țările care nu sunt membre ale Comunității, dispoziții și măsuri de punere în aplicare care sunt similare în esență cu cele ale politicii comerciale a Comunității prevăzute în următoarele regulamente: [...] - Decizia 93/112/CEE a Consiliului (creditele la export care beneficiază de susținere oficială)
                  5
               ”

               Decizia 93/112/CEE a Consiliului a fost înlocuită de Regulamentul (UE) nr. 1233/2011 și, chiar dacă Turcia nu și-a aliniat integral legislația la legislația UE privind creditele la export (astfel cum se menționează în continuare în Raportul 2016 privind Turcia
                  6
               ), admiterea Turciei ca participant la Acordul OCDE va crește presiunea asupra Turciei să respecte aceste norme. Deoarece normele privind creditele la export care beneficiază de sprijin oficial sunt adoptate prin consens în cadrul reuniunii participanților la acord, Turcia va fi pe deplin implicată în procesul decizional de îndată ce va deveni participant la acord.

               În cele din urmă, Turcia este membră a Grupului de lucru internațional privind creditele la export, înființat în 2012 pentru a negocia noi norme privind creditele la export cu participarea economiilor emergente, care nu sunt membre ale OCDE, în cadrul căruia a participat în mod activ și a sprijinit poziția UE.

               Prin urmare, solicitarea Turciei de a deveni participant la acord ar trebui sprijinită.

               4.Temei juridic

               4.1.Temei juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Acesta include, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  7
               .

               4.1.2.Aplicarea la cazul în discuție

               Actele pe care reuniunea participanților urmează să le adopte sunt acte cu efecte juridice. Actul preconizat are vocația de a influența în mod decisiv conținutul legislației UE, în temeiul articolului 2 din Regulamentul (UE) nr. 1233/2011 al Parlamentului European și al Consiliului din 16 noiembrie 2011 privind aplicarea anumitor orientări în domeniul creditelor la export care beneficiază de susținere oficială și de abrogare a Deciziilor 2001/76/CE și 2001/77/CE ale Consiliului care prevede că „Comisia este împuternicită să adopte acte delegate în conformitate cu articolul 3, pentru a modifica anexa II ca urmare a modificării orientărilor convenite între participanții la acord”.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               4.2.Temei juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului preconizat cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul și conținutul actului preconizat se referă la politica comercială comună. Prin urmare, temeiul juridic material al deciziei propuse este articolul 207.

               4.3.Concluzie

               Temeiul juridic al deciziei propuse ar trebui să fie articolul 207, coroborat cu articolul 218 alineatul (9) din TFUE.

               5.Publicarea actului preconizat

               Întrucât actul reuniunii participanților va modifica Acordul, este adecvat ca el să fie publicat în Jurnalul Oficial al Uniunii Europene, după adoptarea sa.

               2018/0297 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii în cadrul reuniunii participanților la Acordul privind creditele la export care beneficiază de susținere oficială

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul privind creditele la export care beneficiază de susținere oficială (denumit în continuare „acordul”) a fost transpus, devenind astfel obligatoriu din punct de vedere juridic în UE, prin Regulamentul (UE) nr. 1233/2011 al Parlamentului European și al Consiliului
                  8

                  9
               .

               (2)În conformitate cu articolul 3 din acord, reuniunea participanților la acord poate decide să invite alți membri ai OCDE să devină participanți la acord.

               (3)La 20 septembrie 2017, Turcia și-a anunțat intenția de a deveni participant la acord.

               (4)Reuniunea participanților la acord, în cadrul celei de a 140-a sesiuni din săptămâna care începe cu data de 12 noiembrie 2018, urmează să adopte o decizie privind solicitarea Turciei de a deveni participant la acord.

               (5)Este oportun să se stabilească poziția care urmează să fie adoptată în numele Uniunii în cadrul reuniunii participanților la acord, având în vedere că decizia preconizată va fi de natură să influențeze în mod decisiv conținutul legislației Uniunii, în temeiul articolului 2 din Regulamentul (UE) nr. 1233/2011.

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul celei de a 140-a sesiuni a Reuniunii participanților la Acordul privind creditele la export care beneficiază de susținere oficială este de a aproba solicitarea Turciei de a deveni participant la Acordul privind creditele la export care beneficiază de susținere oficială.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        Astfel cum este definit la articolul 5 din Convenția OCDE.

                     (2)

                        Regulamentul (UE) nr. 1233/2011 al Parlamentului European și al Consiliului din 16 noiembrie 2011 privind aplicarea anumitor orientări în domeniul creditelor la export care beneficiază de susținere oficială și de abrogare a Deciziilor 2001/76/CE și 2001/77/CE (JO L 326, 8.12.2011, p. 45).

                     (3)

                        În trecut, versiunile precedente ale Acordului OCDE au fost deja transpuse în legislația UE prin decizii ale Consiliului.

                     (4)

                        Decizia Consiliului de instituire a Grupului de coordonare a politicilor în domeniul asigurării creditelor, al garanțiilor și creditelor financiare (JO 66, 27.10.1960, p. 1339/60).

                     (5)

                        JO L 44, 22.2.1993, p. 1

                     (6)

                        Documentul de lucru al serviciilor Comisiei SWD(2016) 366 final

                     (7)

                        Hotărârea Curții de Justiție din 7 octombrie 2014, Germania / Consiliu, C-399/12, ECLI:EU:C:2014:2258, punctele 61 – 64.

                     (8)

                        Regulamentul (UE) nr. 1233/2011 al Parlamentului European și al Consiliului din 16 noiembrie 2011 privind aplicarea anumitor orientări în domeniul creditelor la export care beneficiază de susținere oficială și de abrogare a Deciziilor 2001/76/CE și 2001/77/CE (JO L 326, 8.12.2011, p. 45).

                     (9)

                        În trecut, versiunile precedente ale Acordului OCDE au fost deja transpuse în legislația UE prin decizii ale Consiliului.


               COMISIA EUROPEANĂ
            Bruxelles, 20.7.2018
            COM(2018) 548 final
            Propunere de
            DECIZIE A PARLAMENTULUI EUROPEAN ȘI A CONSILIULUI
            privind mobilizarea Fondului european de ajustare la globalizare în urma uneicereri din partea Țărilor de Jos – EGF/2018/001 NL/Activități de servicii financiare

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul FEG”).

               2.La 23 februarie 2018, Țările de Jos au depus cererea EGF/2018/001 NL/Activități de servicii financiare pentru o contribuție financiară din partea FEG, ca urmare a disponibilizărilor
                  2
                care au avut loc în sectorul economic încadrat la diviziunea 64 a NACE Rev. 2 - Activități de servicii financiare, cu excepția asigurărilor și a fondurilor de pensii, în regiunile de nivel NUTS 2 NL12 - Friesland, NL13 - Drenthe și NL21 - Overijssel din Țările de Jos.

               3.După evaluarea acestei cereri, Comisia a concluzionat, în conformitate cu toate dispozițiile aplicabile din Regulamentul FEG, că sunt îndeplinite condițiile pentru acordarea unei contribuții financiare din partea FEG.

               REZUMATUL CERERII

                        Cererea FEG

                           EGF/2018/001

                        NL/Activități de servicii financiare

                        Statul membru

                        Țările de Jos

                        Regiunea sau regiunile vizate (nivel NUTS
                           3
                         2)

                        NL12 - Friesland

                        NL13 - Drenthe

                        NL21 - Overijssel

                        Data depunerii cererii

                        23 februarie 2018

                        Data confirmării primirii cererii

                        23 februarie 2018

                        Data cererii de informații suplimentare

                        9 martie 2018

                        Termenul pentru furnizarea informațiilor suplimentare

                        4 mai 2018

                        Termenul pentru finalizarea evaluării

                        27 iulie 2018

                        Criteriul de intervenție

                        Articolul 4 alineatul (1) litera (b) din Regulamentul FEG

                        Numărul de întreprinderi vizate

                        20

                        Sectorul sau sectoarele de activitate economică

                        (Diviziunea NACE Rev. 2)
                           4

                        Diviziunea 64 – Activități de servicii financiare, cu excepția asigurărilor și a fondurilor de pensii

                        Perioada de referință (nouă luni):

                        24 martie 2017 – 24 decembrie 2017

                        Numărul total de beneficiari eligibili

                        1 324

                        Numărul total de beneficiari vizați

                        450

                        Numărul de tineri vizați care nu sunt încadrați profesional și nu urmează niciun program educațional sau de formare (tineri NEET – not in employment, education or training)

                        0

                        Bugetul pentru servicii personalizate (EUR)

                        1 908 000

                        Bugetul pentru implementarea FEG
                           5
                         (EUR)

                             79 500

                        Bugetul total (EUR)

                        1 987 500

                        Contribuția FEG (60 %) (EUR)

                        1 192 500

               EVALUAREA CERERII

               Procedura

               4.Țările de Jos au depus cererea

                  EGF/2018/001

               NL/Activități de servicii financiare în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul FEG, la 23 februarie 2018. Comisia a confirmat primirea cererii la aceeași dată, iar la 9 martie 2018 a solicitat informații suplimentare Țărilor de Jos. Aceste informații suplimentare au fost furnizate după o prelungire cu două săptămâni a termenului de șase săptămâni, la solicitarea justificată a Țărilor de Jos. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 27 iulie 2018.

               Eligibilitatea cererii

               Întreprinderile și beneficiarii în cauză

               5.Cererea se referă la 1 324 de lucrători disponibilizați în sectorul economic încadrat la diviziunea 64 a NACE Rev. 2 - Activități de servicii financiare, cu excepția asigurărilor și a fondurilor de pensii. Disponibilizările au avut loc în regiunile de nivel NUTS 2 NL12 - Friesland, NL13 - Drenthe și NL21 - Overijssel
                  6
               .

                        Întreprinderile și numărul disponibilizărilor în perioada de referință

                        Rabobank

                        981

                        BNP Paribas

                        3

                        ING Bank

                        149

                        SBOT BV

                        3

                        ABN-AMRO

                        112

                        KAS Bank NV

                        2

                        Volksbank/SNS

                        29

                        Pale BV

                        2

                        Kredietbank Nederland

                        11

                        Royal Bank of Scotland

                        2

                        Triodos

                        6

                        CEM Finance BV

                        1

                        F. Van Lanschot Bankers

                        5

                        DNB

                        1

                        Lacent BV

                        5

                        KBC Bank

                        1

                        Santander

                        5

                        Krediet Unie BV

                        1

                        Kempen & Co NV

                        4

                        UBS Europe SE

                        1

                        Numărul total de întreprinderi: 20

                        Numărul total de disponibilizări:

                        1 324

                        Numărul total de persoane a căror activitate independentă a încetat:

                        0

                        Numărul total de lucrători eligibili și de persoane care desfășoară activități independente:

                        1 324

               Criteriile de intervenție

               Autoritățile neerlandeze au depus cererea în temeiul criteriilor de intervenție prevăzute la articolul 4 alineatul (1) litera (b) din Regulamentul FEG, care prevede concedierea a cel puțin 500 de lucrători într-o perioadă de referință de nouă luni, în întreprinderi care își desfășoară activitatea în același sector economic definit la nivel de diviziune NACE Rev. 2 și care sunt situate într-o singură regiune sau în două regiuni învecinate definite la nivelul NUTS 2 ale unui stat membru. În regiunea de nivel NUTS 2 NL21 - Overijssel au fost efectuate 610 concedieri. Perioada de referință de nouă luni aplicabilă cererii este cuprinsă între 24 martie 2017 și 24 decembrie 2017.

               Calcularea disponibilizărilor și a cazurilor de încetare a activității

               6.Toate cele 1 324 de disponibilizări din cursul perioadei de referință au fost calculate de la data la care angajatorul a notificat lucrătorului concedierea sau rezilierea contractului de muncă.

               7.Numărul total de beneficiari eligibili este 1 324.

               Legătura dintre disponibilizări și criza financiară și economică mondială menționată în Regulamentul (CE) nr. 546/2009

               8.Pentru a stabili legătura dintre disponibilizări și criza financiară și economică mondială menționată în Regulamentul (CE) nr. 546/2009, Țările de Jos susțin că criza financiară și economică a avut consecințe grave asupra serviciilor și a funcționării băncilor neerlandeze
                  7

                  8

                  9
               .

               9.Ratele scăzute ale dobânzilor, introduse ca reacție la criza financiară, înăsprirea condițiilor de reglementare, declinul considerabil al pieței ipotecare și al acordării de credite pentru întreprinderile mici și mijlocii (IMM-uri) au cauzat scăderea rentabilității și au creat o nevoie urgentă de reducere a costurilor. Raportul de țară pentru 2018 al Comisiei confirmă ratele scăzute ale dobânzilor, declinul creditării IMM-urilor și gradul de îndatorare a gospodăriilor private din Țările de Jos
                  10
               .

               10.Piața creditelor ipotecare a înregistrat un declin considerabil din 2006 până în 2015
                  11
               . Începând din 2016, există o ușoară redresare, deși nivelurile sunt în continuare mult mai scăzute decât înainte de criza financiară și economică. Rata de creștere a creditelor ipotecare anuale noi este aproape de zero în prezent, deși creștea cu 4-5% pe an înainte de criza din 2008. Intrarea pe piață a unor noi actori - precum fondurile de pensii și societățile de asigurare - a accentuat declinul activității ipotecare a băncilor.

               11.În ceea ce privește acordarea de credite pentru întreprinderile mici și mijlocii (IMM-uri)
                  12
               , se poate observa un puternic declin în ultimii 10 ani, fără o revenire la nivelul din 2008.

               12.În consecință, băncile și-au redus personalul, în special prin închiderea unor sucursale regionale și tranziția la servicii bancare electronice. În perioada 2004-2014
                  13
               , au fost închise jumătate din sucursale, iar această tendință continuă și în prezent. Majoritatea persoanelor disponibilizate sunt cele care tratau direct cu clienții și care erau implicate în administrarea conexă.

               13.Până în prezent, sectorul „Activități de servicii financiare, cu excepția asigurărilor și a fondurilor de pensii” nu a făcut obiectul unei cereri de finanțare din FEG.

               Evenimente care au condus la disponibilizări și la încetarea activității

               14.Ratele scăzute ale dobânzilor (marjele reduse ale dobânzilor) au avut un impact negativ direct asupra rentabilității băncilor. Restabilirea rentabilității se realizează în principal prin reducerea costurilor, prin închiderea sucursalelor regionale și prin automatizare, acțiuni necesare pentru menținerea activității. Ca urmare, numărul de angajați scade în mod constant în toate băncile.

               15.Numărul de disponibilizări în sectorul bancar din Țările de Jos a crescut între aprilie 2016 și aprilie 2017 cu 8,6 %, în timp ce numărul mediu de disponibilizări din toate sectoarele de activitate a scăzut cu 12,8 %
                  14
               . Rabobank avea 1 434 de sucursale în 2004; în 2014, mai rămăseseră doar 566 (-60 %). ABN-AMRO a închis 427 de birouri în aceeași perioadă (-57 %)
                  15
               . Volksbank (SNS) a închis 14 % din birourile sale regionale în perioada 2004-2014. Scăderea numărului de birouri regionale a fost cea mai puternică în Friesland, Drenthe și Overijssel. Având în vedere că ING nu a avut niciodată la fel de multe birouri regionale ca celelalte bănci (276), aceasta nu a închis niciun birou, însă a redus personalul birourilor existente.

               16.În perioada 2010-2016, numărul total de angajați din cele patru bănci menționate a scăzut de la 158 588 la 122 556; aceasta reprezintă o scădere de 23 %
                  16
               .

               17.În plus, sunt prevăzute disponibilizări masive la ABN-AMRO
                  17
               , la ING
                  18
                și la Rabobank
                  19
               . Volksbank, care nu a trecut printr-o reorganizare sau restructurare amplă în ultimii ani, a anunțat planuri de reorganizare și de disponibilizare
                  20
               .

               18.Numărul persoanelor care beneficiază de indemnizații de șomaj în acest sector a crescut de peste trei ori în perioada 2008-2015
                  21

                  22
               , iar în 2016 numărul de persoane din sectorul bancar care au solicitat indemnizații de șomaj a crescut cu 27,7 % în comparație cu 2015, ca urmare a reorganizării acestui sector. În plus, sectorul bancar a fost singurul sector în care ocuparea forței de muncă a scăzut în 2016; în toate celelalte sectoare, numărul noilor indemnizații de șomaj a scăzut.

               19.Reducerile au afectat în principal personalul cu un nivel scăzut sau mediu de educație, cum ar fi personalul administrativ și recepționerii. Perspectivele pe piața forței de muncă pentru aceste tipuri de posturi sunt slabe. În sectorul bancar, femeile ocupă în principal funcții de nivel inferior și mediu; prin urmare, rata șomajului este mai ridicată pentru femei (55 %) decât pentru bărbați (45 %). 45 % dintre șomerii din sectorul bancar sunt în vârstă de 55 de ani sau mai mult.

               Impactul preconizat al disponibilizărilor asupra economiei și a ocupării forței de muncă la nivel local, regional sau național

               20.Disponibilizările în sectorul bancar sunt deosebit de problematice pentru cele trei provincii vizate
                  23
               . Rata șomajului este mai ridicată în toate cele trei regiuni decât media națională de 5,4 %. În Friesland, ea este de 10,8 %
                  24
               , în Drenthe de 7 %
                  25
               , iar în Overijssel de 6,3 %
                  26
               . În general, 66 % dintre persoanele disponibilizate au reușit să găsească un nou loc de muncă în termen de un an de la disponibilizare. În sectorul bancar, numai 39 % dintre persoanele disponibilizate au găsit un nou loc de muncă în termen de un an
                  27
               .

               21.Potrivit Institutului de Administrare a Asigurărilor pentru Lucrătorii Salariați din Țările de Jos (UWV), perspectivele acestor persoane de a găsi un alt loc de muncă în același sector sunt slabe, în condițiile în care nu se preconizează o redresare a situației ocupării forței de muncă din acest sector. Potrivit previziunilor, rata de ocupare a forței de muncă va scădea din nou în acest sector în 2018
                  28
               .

               22.În Friesland, 16 % dintre persoanele care solicită indemnizații de șomaj au fost angajate în sectorul bancar, iar aceste tipuri de locuri de muncă nu mai sunt necesare în regiune, printre altele din cauza închiderii sucursalelor regionale ale băncilor
                  29
               .

               23.În Overijjssel, sectorul bancar se situează pe locul doi pe lista antecedentelor profesionale ale persoanelor care solicită indemnizații de șomaj
                  30
               .

               24.Impactul preconizat al disponibilizărilor în teritoriile afectate este legat de dificultățile de reîncadrare în muncă în același sector. UWV recomandă persoanelor din sectorul bancar din aceste trei provincii să ia în considerare schimbarea profesiei, a sectorului sau a regiunii
                  31

                  32
               .. Cele trei regiuni în cauză nu sunt la fel de industrializate și diversificate ca alte regiuni din Țările de Jos, iar majoritatea întreprinderilor sunt IMM-uri
                  33
               .. Cu toate acestea, există noi oportunități de angajare în domeniul sănătății, al TIC, al logisticii, al controlului financiar și în alte sectoare.

               25.Există grupuri vulnerabile între cei 1 324 de lucrători disponibilizați: personal administrativ/comercial (52 % din persoanele care fac obiectul cererii), femei (59 %) și persoane de peste 55 de ani (27 %). Jumătate dintre persoanele disponibilizate ocupau posturi specializate/tehnice. Prin urmare, este important să se sprijine reintegrarea rapidă a lucrătorilor disponibilizați pe piața muncii, deoarece acestora le va fi dificil să găsească un nou loc de muncă pe cont propriu.

               26.Perioada medie de acordare a indemnizațiilor de șomaj pentru personalul bancar aflat în șomaj este cu mult mai mare decât în cazul șomerilor din alte sectoare. În plus, datele furnizate de UWV arată că cel puțin 12 % dintre cei care au solicitat indemnizații de șomaj au avut un loc de muncă anterior în sectorul financiar
                  34
               .

               Beneficiarii vizați și acțiunile propuse

               Beneficiarii vizați

               27.Se estimează că numărul lucrătorilor disponibilizați care vor beneficia de măsuri va fi de 450. Ceilalți lucrători eligibili fie schimbă sectorul sau regiunea, fie se pensionează, fie participă la programe naționale și locale de reinserție profesională. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați*

                        Sexul:

                        Bărbați:

                        183

                        (40,7 %)

                        Femei:

                        267

                        (59,3 %)

                        Cetățenia:

                        Cetățeni ai UE:

                        450

                        (100,0 %)

                        Cetățeni din afara UE:

                        0

                        (0 %)

                        Grupa de vârstă:

                        15-24 de ani:

                        38

                        (8,4 %)

                        25-29 de ani:

                        50

                        (11,1 %)

                        30-54 de ani:

                        241

                        (53,6 %)

                        55-64 de ani:

                        104

                        (23,1 %)

                        peste 64 de ani:

                        17

                        (3,8 %)

               *:% rotunjit

               Eligibilitatea acțiunilor propuse

               28.Serviciile personalizate care vor fi puse la dispoziția lucrătorilor disponibilizați constau în acțiunile descrise mai jos:

               –Înregistrare: această măsură va cartografia beneficiarii în funcție de capacitățile, potențialul și perspectivele lor de integrare pe piața muncii. Fiecare înregistrare se va încheia cu o recomandare.

               –Asistență pentru căutarea unui loc de muncă: această măsură va începe cu o ofertă de program personalizat. Ea va include, printre altele, pregătirea documentelor de transfer, formarea intensivă pentru depunerea unei cereri de angajare, organizarea de târguri de locuri de muncă și contactarea intensivă a angajatorilor.

               –Rezervă de mobilitate: această măsură constă într-o rezervă flexibilă pentru persoanele care caută un loc de muncă și pentru angajatorii care oferă locuri de muncă temporare. Vor fi create rezerve de mobilitate regionale, specializate pentru foștii lucrători din sectorul bancar. Măsura va oferi experiență profesională lucrătorilor (recalificați) și îi va ajuta să se prezinte în fața unor noi angajatori.

               –Formare și îndrumare pentru promovarea antreprenoriatului: unii dintre participanți își pot utiliza competențele și experiența profesională pentru a-și înființa propria afacere. Măsura le va pune la dispoziție formare și îndrumare, dezvoltându-le competențele, elaborând planuri sustenabile de afaceri și oferindu-le îndrumare în legătură cu procedurile legislative.

               –Formare și reconversie profesională: această măsură va furniza formare, reconversie profesională și alte facilități educaționale destinate sectorului comerțului cu amănuntul și noilor profiluri ocupaționale precum transportul, serviciile IT, profesiile tehnice și altele.

               –Asistență pentru plasarea personalului disponibilizat: această măsură va oferi orientare profesională, consiliere profesională și formare pentru dobândirea de noi competențe.

               –Grant pentru promovarea antreprenoriatului: această măsură va oferi un grant pentru acoperirea costurilor de investiții dacă participantul va dobândi competențele necesare și va avea un plan de afaceri sustenabil.

               29.Acțiunile propuse, descrise în prezentul document, constituie măsuri active de ocupare a forței de muncă incluse printre acțiunile eligibile stabilite la articolul 7 din Regulamentul FEG. Aceste acțiuni nu înlocuiesc măsurile pasive de protecție socială.

               30.Țările de Jos au furnizat informațiile necesare privind acțiunile care sunt obligatorii pentru întreprinderile vizate în temeiul legislației naționale sau în temeiul contractelor colective de muncă. Autoritățile au confirmat că respectivele acțiuni nu vor fi înlocuite de o contribuție financiară din partea FEG.

               Bugetul estimat

               31.Costurile totale estimate sunt de 1 987 500 EUR, incluzând cheltuieli pentru servicii personalizate de 1 908 000 EUR și cheltuieli pentru activitățile de pregătire, gestionare, informare și publicitate, control și raportare de 79 500 EUR.

               32.Contribuția financiară totală solicitată din partea FEG este de 1 192 500 EUR (60 % din costurile totale).

                        Acțiuni

                        Numărul estimat de participanți

                        Costul estimat per participant*
                        (în EUR)

                        Costuri totale estimate

                        (în EUR)

                        Servicii personalizate [acțiuni în temeiul articolului 7 alineatul (1) literele (a) și (c) din Regulamentul FEG]

                        Înregistrare (Intake)

                        250

                        1 152

                        288 000

                        Asistență pentru căutarea unui loc de muncă (Trajectbegeleiding reintegratie)

                        450

                        900

                        405 000

                        Rezerva de mobilitate (Mobiliteitspool)

                        175

                        3 200

                        560 000

                        Formare și îndrumare pentru promovarea antreprenoriatului (Promotie, cursussen en begeleiding ondernemerschap)

                        20

                        2 000

                        40 000

                        Formare și reconversie profesională (Scholing en cursussen)

                        75

                        3 500

                        262 500

                        Asistență pentru plasarea personalului disponibilizat (Outplacement begeleiding)

                        35

                        1 500

                        52 500

                        Grant pentru promovarea antreprenoriatului (Toelage ondernemerschap)

                        20

                        15 000

                        300 000

                        Subtotal (a):

                        Procent din pachetul de servicii personalizate

                        –

                        1 908 000

                        (100 %)

                        Alocații și stimulente [acțiuni în temeiul articolului 7 alineatul (1) litera (b) din Regulamentul FEG]

                        0

                        0

                        0

                        Subtotal (b):

                        Procent din pachetul de servicii personalizate:

                        –

                        0

                        (100 %)

                        Acțiuni în temeiul articolului 7 alineatul (4) din Regulamentul FEG

                        1. Activități de pregătire

                        –

                        0

                        2. Gestionare

                        –

                        19 875

                        3. Informare și publicitate

                        –

                        39 750

                        4. Control și raportare

                        –

                        19 875

                        Subtotal (c):

                        Procent din costurile totale:

                        –

                        79 500

                        (4 %)

                        Costuri totale (a + b + c):

                        –

                        1 987 500

                        Contribuția FEG (60 % din costurile totale)

                        –

                        1 192 500

               *: cifrele sunt rotunjite

               33.Țările de Jos au confirmat că costurile investițiilor pentru activități independente, înființarea de noi întreprinderi și preluarea întreprinderilor de către angajați nu vor depăși 15 000 EUR per beneficiar.

               Perioada de eligibilitate a cheltuielilor

               34.Autoritățile neerlandeze au început prestarea serviciilor personalizate pentru beneficiarii vizați la 1 ianuarie 2018. Prin urmare, cheltuielile aferente acțiunilor vor fi eligibile pentru o contribuție financiară din FEG de la 1 ianuarie 2018 până la 23 februarie 2020.

               35.Autoritățile neerlandeze au început să suporte plata cheltuielilor administrative pentru implementarea FEG la 1 octombrie 2017. Prin urmare, cheltuielile cu activitățile de pregătire, de gestionare, de informare și publicitate, precum și de control și raportare sunt eligibile pentru o contribuție financiară din partea FEG de la 1 octombrie 2017 până la 23 august 2020.

               Complementaritatea cu acțiunile finanțate din fonduri naționale sau din fonduri ale Uniunii

               36.Sursele de prefinanțare sau de cofinanțare națională sunt fondurile Institutului de Administrare a Asigurărilor pentru Lucrătorii Salariați (UWV), provinciile, fondurile educaționale și partenerii sociali.

               37.Țările de Jos au confirmat faptul că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora, a partenerilor sociali, precum și a autorităților locale și regionale

               38.Țările de Jos au indicat faptul că pachetul coordonat de servicii personalizate a fost elaborat în strânsă cooperare cu părțile interesate și partenerii sociali, cum ar fi Asociația bancară neerlandeză (NVB), Federația neerlandeză a sindicatelor (FNV) și Federația națională a sindicatelor creștine (CNV), în special în ceea ce privește elaborarea pachetului coordonat de servicii oferite. Partenerii sociali vor participa totodată în cadrul comitetului director, care va fi înființat pentru a coordona toate măsurile legate de piața muncii.

               39.Activitățile de pregătire au inclus reuniuni cu reprezentanți ai sectorului, municipalitatea Leeuwarden și cele trei provincii. Partenerii vizați (parteneri sociali, reprezentanți ai sectorului bancar), împreună cu UWV, au făcut un inventar al naturii și amplorii problemei. A fost elaborat un plan pentru lucrătorii disponibilizați, pentru a le spori șansele de reafectare.

               Sistemele de gestiune și control

               40.Cererea conține o descriere a sistemului de gestiune și control, care precizează responsabilitățile organismelor implicate. Acesta are o structură identică cu cea a FSE. Costurile aferente acestor activități sunt incluse în costurile totale ale proiectului. Țările de Jos au notificat Comisiei faptul că gestionarea va fi asigurată de serviciul Implementarea politicii din cadrul departamentului Serviciu, colaborare și implementare (SZV; ministerul afacerilor sociale și ocupării forței de muncă).

               41.Controlul financiar va fi realizat de Directorul general al Agenției neerlandeze pentru întreprinderi (RVO) din cadrul ministerului afacerilor economice și politicii climatice, în calitate de autoritate de certificare. Autoritatea de audit independentă va fi Serviciul de audit (ministerul de finanțe) al guvernului central.

               42.În ceea ce privește sistemele de control intern și de contabilitate, guvernul provinciei Drenthe este obligat să păstreze evidențe administrative verificabile pentru audituri.

               Angajamentele asumate de statul membru în cauză

               43.Țările de Jos au oferit toate garanțiile necesare cu privire la următoarele:

               –în contextul accesului la acțiunile propuse și al implementării acestora, vor fi respectate principiile egalității de tratament și nediscriminării,

               –au fost respectate cerințele prevăzute de legislația națională și de legislația UE în ceea ce privește disponibilizările colective,

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare,

               –acțiunile propuse vor fi complementare cu acțiunile finanțate prin fondurile structurale,

               –contribuția financiară din partea FEG va respecta normele procedurale și de fond ale Uniunii în materie de ajutoare de stat.

               IMPLICAȚII BUGETARE

               Propunerea bugetară

               44.FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  35
               .

               45.După examinarea cererii din punctul de vedere al respectării condițiilor prevăzute la articolul 13 alineatul (1) din Regulamentul FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea unei sume de 1 192 500 EUR din FEG, care reprezintă 60 % din costurile totale ale acțiunilor propuse, cu scopul de a furniza o contribuție financiară pentru cerere.

               46.Decizia propusă privind mobilizarea FEG va fi adoptată împreună de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  36
               .

               Acte conexe

               47.În același timp cu prezentarea propunerii de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 1 192 500 EUR.

               48.Concomitent cu adoptarea prezentei propuneri de decizie privind mobilizarea FEG, Comisia va adopta o decizie privind o contribuție financiară, prin intermediul unui act de punere în aplicare, care va intra în vigoare la data la care Parlamentul European și Consiliul vor adopta decizia propusă privind mobilizarea FEG.

               Propunere de

               DECIZIE A PARLAMENTULUI EUROPEAN ȘI A CONSILIULUI

               privind mobilizarea Fondului european de ajustare la globalizare în urma unei
                  cereri din partea Țărilor de Jos – EGF/2018/001 NL/Activități de servicii financiare

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  37
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  38
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară o activitate independentă a căror activitate a încetat ca urmare a schimbărilor structurale majore ale tiparelor comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului
                  39
               .

               (3)La 23 februarie 2018, Țările de Jos au prezentat o cerere de mobilizare a FEG pentru disponibilizările care au avut loc în sectorul economic clasificat în conformitate cu nomenclatorul statistic al activităților economice din Comunitatea Europeană („NACE”) Rev. 2 în diviziunea 64 (Activități de servicii financiare, cu excepția asigurărilor și a fondurilor de pensii) în regiunile de nivel 2 conform Nomenclatorului unităților teritoriale de statistică („NUTS”)
                  40
                NL 12 - Friesland, NL 13 - Drenthe și NL 21 - Overijssel din Țările de Jos. Cererea a fost completată cu informații suplimentare furnizate în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)Prin urmare, FEG ar trebui mobilizat pentru a se furniza o contribuție financiară în valoare de 1 192 500 EUR, ca urmare a cererii depuse de Țările de Jos.

               (5)Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2018, se mobilizează Fondul european de ajustare la globalizare pentru a se furniza suma de 1 192 500 EUR, sub formă de credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)

                        JO L 347, 20.12.2013, p. 855.

                     (2)

                        În sensul articolului 3 din Regulamentul FEG.

                     (3)

                        Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)

                        JO L 393, 30.12.2006, p. 1.

                     (5)

                        În conformitate cu articolul 7 alineatul (4) din Regulamentul (UE) nr. 1309/2013.

                     (6)

                        Friesland (445), Drenthe (269), Overijssel (610).

                     (7)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (8)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (9)

                  https://www.dnb.nl/en/news/news-and-archive/persberichten-2016/dnb341434.jsp
                  https://www.ecb.europa.eu/press/key/date/2016/html/sp161003.en.html
                  https://www.ecb.europa.eu/press/key/date/2017/html/ecb.sp170510.en.html

                     (10)

                  https://ec.europa.eu/info/sites/info/files/2018-european-semester-country-report-netherland-en.pdf

                     (11)

                        Sursă:
                  https://www.dnb.nl/nieuws/nieuwsoverzicht-en-archief/statistisch-nieuws-2017/dnb358895.jsp

                     (12)

                  https://www.dnb.nl/nieuws/nieuwsoverzicht-en-archief/dnbulletin-2014/dnb309784.jsp

                  Fișă informativă privind serviciile financiare a Federației neerlandeze a băncilor, 2016.
                  https://www.nvb.nl/media/document/000258_od15799-nvb-factsheet-zakelijke-dienstverlening-2016-04-07-def.pdf
                  .

                     (13)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (14)

                        Buletinul informativ privind piața muncii, UWV, aprilie 2017.

                     (15)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (16)

                        Sursă: rapoarte anuale ING, ABN-AMRO, RABO-bank și Volksbank.

                     (17)

                        Mai multe rapoarte anuale ABN-AMRO 2011-2016.

                     (18)

                        Rapoartele anuale ING Bank 2015 și 2016.

                     (19)

                        Homas Escritt și Toby Sterling (11 decembrie 2015).
                  „Rabobank to cut 9,000 jobs and shed assets to boost profit”

                     (20)

                  http://www.volkskrant.nl/economie/weer-een-ontslagronde-ook-sns-schrapt-honderden-voltijdbanen~a4435538/

                     (21)

                        Șanse de angajare pentru persoanele din sectorul financiar, UWV martie 2017.

                     (22)

                  https://fd.nl/economie-politiek/1176581/somber-perspectief-voor-ontslagen-bankmedewerker

                     (23)

                        Cifre privind disponibilizările din sectorul bancar UWV.

                     (24)

                        Fapte și cifre privind provincia Friesland:
                  http://fryslan.databank.nl

                     (25)

                        Fapte și cifre privind provincia Drenthe:

                  http://www.provincie.drenthe.nl/feitenencijfers/cijfers/economie/

                     (26)

                        Sursa CBS Statline
                  https://www.cbs.nl

                     (27)

                        Fișă informativă privind piața forței de muncă pentru sectorul financiar, UWV 23 mai 2017.

                     (28)

                  https://fd.nl/frontpage/ondernemen/1086910/banken-houden-nog-20-tot-30-kantoren

                     (29)

                        Regiune vizată: Friesland, UWV 2016.

                     (30)

                        Regiune vizată: Zwolle, UWV 2016, regiune vizată: Twente, UWV 2016.

                     (31)

                        A se vedea notele 28-30.

                     (32)

                        Fișă informativă privind piața forței de muncă pentru sectorul financiar, UWV 23 mai 2017.

                     (33)

                        Fapte și cifre privind provincia Overijssel:
                  http://www.overijssel.nl/over-overijssel/cijfers-kaarten/

                     (34)

                        Regiune vizată: Drenthe, UWV 2016.

                     (35)

                        JO L 347, 20.12.2013, p. 884.

                     (36)

                        JO C 373, 20.12.2013, p. 1.

                     (37)

                        JO L 347, 20.12.2013, p. 855.

                     (38)

                        JO C 373, 20.12.2013, p. 1.

                     (39)

                        Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (40)

                        Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).


               COMISIA EUROPEANĂ
            Bruxelles, 20.9.2018
            COM(2018) 658 final
            Propunere de
            DECIZIE A PARLAMENTULUI EUROPEAN ȘI A CONSILIULUI
            privind mobilizarea Fondului de solidaritate al Uniunii Europene pentru a furniza asistență Letoniei

               EXPUNERE DE MOTIVE

               1.Contextul propunerii

               Prezenta decizie se referă la mobilizarea sumei de 17 730 519 EUR din Fondul de solidaritate al Uniunii Europene (FSUE), în conformitate cu Regulamentul (CE) nr. 2012/2002 al Consiliului din 11 noiembrie 2002
                  1
                (denumit în continuare „regulamentul”), pentru a furniza asistență Letoniei după inundațiile catastrofale care au avut loc în 2017. Această mobilizare va fi finanțată integral prin utilizarea parțială a sumei rămase de 47 479 154 EUR, reprezentând credite de angajament și de plată înscrise deja în bugetul pentru 2018 pentru acoperirea avansurilor. Prin urmare, nu este necesar un buget rectificativ.

               2.Informații și condiții

               În vara și toamna anului 2017, Letonia a fost afectată de o lungă perioadă de ploi abundente, care au condus la saturarea solurilor și, ulterior, la inundații în întreaga țară, în special în regiunea Latgale și teritoriile învecinate. În consecință, culturile au fost distruse, iar cursurile de apă, sistemul de drenaj și instalațiile aferente de tratare a apei, precum și infrastructura rutieră și feroviară au suferit pagube considerabile.

               (1)La 14 noiembrie 2017, Letonia a solicitat o contribuție financiară din FSUE, respectând termenul de 12 săptămâni de la înregistrarea primelor pagube, care a avut loc la 24 august 2017. Cererea depusă a invocat producerea unei „catastrofe naturale majore”, prevăzută la articolul 2 alineatul (2) din regulament. La 27 aprilie 2018, răspunzând unei cereri a Comisiei, Letonia a furnizat informațiile suplimentare necesare pentru finalizarea evaluării acestui caz.

               (2)Catastrofa este de origine naturală și, prin urmare, se încadrează în domeniul de aplicare al FSUE.

               (3)Letonia a estimat că daunele directe totale cauzate de inundații se ridică la 380,5 milioane EUR. Această sumă depășește „pragul de catastrofă majoră” pentru mobilizarea FSUE aplicabil Letoniei în 2017, care este de 145 740 000 EUR (și anume 0,6 % din venitul național brut al Letoniei, conform datelor din 2015). Întrucât daunele directe totale estimate depășesc acest prag, catastrofa se califică drept „catastrofă naturală majoră”, conform definiției din regulament. Prin urmare, cererea depusă de Letonia este eligibilă pentru acordarea unei contribuții din FSUE.

               (4)Letonia nu a solicitat plata unui avans.

               (5)În cererea Letoniei se furnizează o descriere detaliată a situației meteorologice care a condus la producerea catastrofei și a efectelor sale. Ploile neîntrerupte și inundațiile din august, septembrie și octombrie 2017 au provocat pagube considerabile în agricultură, care au condus la distrugerea culturilor și la colmatarea pe scară largă a sistemelor de drenaj. Infrastructurile publice naționale și locale au fost, de asemenea, afectate, în special cele din domeniul apei (cursurile de apă, sistemele de drenaj, instalațiile hidrologice, digurile și infrastructura de protecție asociată) și al transporturilor (drumuri principale și locale, căi ferate). În total, au fost afectate 184 de drumuri naționale, iar traficul feroviar a trebuit să fie suspendat temporar. La 29 august 2017 a fost declarată starea de urgență. Instituțiile și întreprinderile de stat centrale și locale care furnizează servicii către populație nu au putut funcționa corespunzător. Mai multe școli și alte clădiri ale administrației locale au fost inundate și a fost necesară închiderea acestora. Cursurile de apă au ieșit din matcă și s-au umplut cu depuneri, afectând peste 28 000 km de sisteme de drenaj (subteran), aproximativ 4 500 km de drenaj deschis și șanțuri și aproximativ 1 700 de cursuri de apă și construcții hidrologice. Inundarea instalațiilor de tratare a apelor uzate a dus la poluarea apei și a constituit un pericol pentru mediu.

               (6)Letonia a estimat costul operațiunilor de urgență și de recuperare eligibile în temeiul articolului 3 alineatul (2) din regulament la 36,2 milioane EUR și a furnizat o prezentare a acestuia defalcată pe tipuri de operațiuni. De departe, cea mai mare parte a costurilor eligibile (aproape 32 milioane EUR) se referă la sistemul public de canalizare și la infrastructura aferentă. Cu toate acestea, contribuția din FSUE nu poate fi utilizată pentru reparații care ar aduce aceste active într-o stare mai bună decât cea anterioară catastrofei.

               (7)Autoritățile letone au confirmat faptul că nu există asigurări care să acopere costurile eligibile.

               (8)Regiunea afectată este „regiune mai puțin dezvoltată” în sensul fondurilor structurale și de investiții europene (2014-2020). Autoritățile letone nu au semnalat Comisiei că intenționează să realoce finanțări din programele fondurilor ESI pentru măsuri de recuperare. Cu toate acestea, în urma unei cereri de sprijin pentru fermieri transmisă de Letonia Comisiei în noiembrie 2017, Comisia a adoptat Regulamentul de punere în aplicare (UE) 2018/108 privind „o măsură de urgență sub formă de ajutor acordat fermierilor ca urmare a inundațiilor și a precipitațiilor abundente din anumite zone din Lituania, Letonia, Estonia și Finlanda”. Suma maximă acordată Letoniei este de 3,5 milioane EUR.

               (9)Letonia nu a activat Mecanismul de protecție civilă al Uniunii.

               (10)În ceea ce privește punerea în aplicare a legislației Uniunii privind prevenirea și gestionarea riscurilor de catastrofe, nu există în prezent nicio procedură de constatare a neîndeplinirii obligațiilor în desfășurare.

               2.5Concluzie

               Din motivele de mai sus, catastrofa menționată în cererea transmisă de Letonia îndeplinește condițiile stabilite în regulament pentru mobilizarea FSUE.

               3.Finanțarea din alocările FSUE pentru 2018

               Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  2
                (denumit în continuare „regulamentul privind CFM”), în special articolul 10, permite mobilizarea FSUE în limita unui plafon anual de 500 000 000 EUR (la prețurile din 2011). Punctul 11 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  3
                (AII) stabilește modalitățile de mobilizare a FSUE.

               Întrucât solidaritatea este principala justificare pentru crearea FSUE, Comisia consideră că ajutorul acordat ar trebui să fie progresiv. Acest lucru înseamnă că, potrivit practicii anterioare, partea din daune care depășește pragul de „catastrofă naturală majoră” pentru mobilizarea FSUE (și anume, suma cea mai mică dintre 0,6 % din VNB și 3 miliarde EUR la prețurile din 2011) ar trebui să beneficieze de o intensitate mai mare a ajutorului decât daunele mai mici decât pragul. Rata aplicată în trecut la stabilirea sumelor alocate pentru catastrofele majore este de 2,5 % din daunele directe totale care nu depășesc pragul și de 6 % pentru partea din daune care depășește pragul. În cazul catastrofelor regionale și al catastrofelor acceptate în temeiul dispoziției privind „țara învecinată”, rata este de 2,5 %.

               Contribuția nu poate depăși costul total estimat al operațiunilor eligibile. Metoda de calcul al ajutorului a fost stabilită în Raportul anual pe 2002-2003 privind FSUE și acceptată de Consiliu și de Parlamentul European.

               Pe baza cererii depuse de Letonia, calculul contribuției financiare din FSUE, bazat pe estimarea daunelor directe totale cauzate, este următorul:

                        State membre

                        Calificarea catastrofei

                        Daune directe totale

                        (milioane EUR)

                        Pragul de catastrofă majoră

                        (milioane EUR)

                        2,5 % din daunele directe care nu depășesc pragul

                        (EUR)

                        6 % din daunele directe care depășesc pragul

                        (EUR)

                        Cuantumul total al ajutorului propus

                        (EUR)

                        Avansuri plătite

                        (EUR)

                        LETONIA

                        Majoră

                        [Articolul 2 alineatul (2)]

                        380,524

                        145,740

                        3 643 500

                        14 087 019

                        17 730 519

                        0

                        TOTAL

                        17 730 519

                        0

               În conformitate cu articolul 10 alineatul (1) din Regulamentul privind CFM, suma totală disponibilă pentru mobilizare din FSUE la începutul anului 2018 era de 421 142 057 EUR, reprezentând alocarea de 280 371 754 EUR rămasă pentru 2018 (și anume 574 342 834 EUR minus suma de 293 971 080 EUR deja mobilizată în 2017
                  4
               ), plus alocarea de 140 770 303 EUR necheltuită în 2017 și reportată în 2018.

               Suma care poate fi mobilizată în acest moment al anului 2018 este de 139 397 191 EUR. Aceasta corespunde sumei totale disponibile pentru mobilizare din FSUE la începutul anului 2018 (421 142 057 EUR), din care se scade suma de 143 585 709 EUR reținută pentru a respecta obligația de a menține în rezervă 25 % din alocarea anuală pe 2018 până la 1 octombrie 2018, după cum prevede articolul 10 alineatul (1) din Regulamentul privind CFM, suma de 104 166 951 EUR mobilizată pentru Grecia, Spania, Franța și Portugalia
                  5
                și suma de 33 992 206 EUR mobilizată pentru Bulgaria, Grecia, Lituania și Polonia
                  6
                mai devreme în cursul acestui an.

                        Tabel sintetic al finanțării din FSUE

                        Suma

                        EUR

                        Alocare pentru 2017 reportată în 2018

                        140 770 303

                        Alocare pentru 2018

                        574 342 834

                        Alocare pentru 2018 plătită anticipat în 2017 în conformitate cu articolul 10 alineatul (2) din Regulamentul privind CFM

                        -293 971 080

                        ----------------

                        Total disponibil la începutul anului 2018

                        421 142 057

                        Minus suma deja mobilizată în 2018 pentru Grecia, Spania, Franța și Portugalia

                        -104 166 951

                        Minus suma deja mobilizată în 2018 pentru Bulgaria, Grecia, Lituania și Polonia

                        - 33 992 206

                        Minus suma reținută reprezentând 25 % din alocarea pentru 2018

                        -143 585 709

                        ----------------

                        Suma maximă disponibilă în prezent (alocări pentru 2017+2018)

                        139 397 191

                        Suma totală a ajutorului propus pentru mobilizare în favoarea Letoniei

                        - 17 730 519

                        Disponibilități rămase până la 1 octombrie 2018

                        121 666 672

               Propunere de

               DECIZIE A PARLAMENTULUI EUROPEAN ȘI A CONSILIULUI

               privind mobilizarea Fondului de solidaritate al Uniunii Europene pentru a furniza asistență Letoniei

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene
                  7
               , în special articolul 4 alineatul (3),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  8
               , în special punctul 11,

               având în vedere propunerea Comisiei Europene,

               întrucât:

               (1)Obiectivul Fondului de solidaritate al Uniunii Europene („Fondul”) este de a permite Uniunii să răspundă în mod rapid, eficient și flexibil la situațiile de urgență pentru a-și manifesta solidaritatea cu populația din regiunile afectate de catastrofe naturale.

               (2)Fondul nu poate depăși o valoare maximă anuală de 500 000 000 EUR (la prețurile din 2011), după cum prevede articolul 10 din Regulamentul (UE, Euratom) nr. 1311/2013 al Consiliului
                  9
               .

               (3)La 14 noiembrie 2017, Letonia a depus o cerere de mobilizare a Fondului, ca urmare a unei perioade îndelungate de ploi abundente din vara și toamna anului 2017, care au condus la saturarea solului și, ulterior, la inundații.

               (4)Cererea Letoniei îndeplinește condițiile de acordare a unei contribuții financiare din Fond, după cum prevede articolul 4 din Regulamentul (CE) nr. 2012/2002.

               (5)Prin urmare, Fondul ar trebui mobilizat pentru a furniza o contribuție financiară Letoniei.

               (6)Pentru a reduce la minimum perioada necesară în vederea mobilizării Fondului, prezenta decizie ar trebui să se aplice de la data adoptării.

               (7)Prin Decizia 2018/508 din 27 martie 2018
                  10
               , Fondul a fost mobilizat pentru a furniza suma de 50 000 000 EUR în credite de angajament și credite de plată în vederea plății avansurilor pentru exercițiul financiar 2018. Aceste credite au fost utilizate într-o măsură foarte limitată. În consecință, se poate finanța suma totală a prezentei mobilizări prin realocarea creditelor mobilizate pentru plata avansurilor în cadrul bugetului general al Uniunii pentru exercițiul financiar 2018,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2018, se mobilizează Fondul de solidaritate al Uniunii Europene pentru a furniza Letoniei suma de 17 730 519 EUR sub formă de credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene.

               Se aplică de la … [data adoptării]**.

               Adoptată la Bruxelles,

                  Pentru Parlamentul European,
                        Pentru Consiliu,

                     (1)

                        Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (JO L 311, 14.11.2002, p. 3), astfel cum a fost modificat prin Regulamentul (UE) nr. 661/2014 al Parlamentului European și al Consiliului din 15 mai 2014 (JO L 189, 27.6.2014, p. 143).

                     (2)

                        Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (3)

                        JO C 373, 20.12.2013, p. 1.

                     (4)

                        Decizia (UE) 2017/1599 a Parlamentului European și a Consiliului din 13 septembrie 2017 privind mobilizarea Fondului de solidaritate al Uniunii Europene în vederea furnizării de asistență Italiei (JO L 245, 23.9.2017) și Bugetul rectificativ nr. 4/2017 (JO L 330, 13.12.2017) care o însoțește.

                     (5)

                        Decizia (UE) 2018/846 a Parlamentului European și a Consiliului din 30 mai 2018 privind mobilizarea Fondului de solidaritate al Uniunii Europene în vederea furnizării de asistență Greciei, Spaniei, Franței și Portugaliei (JO L 144, 8.6.2018, p. 3) și Bugetul rectificativ nr. 1/2018 (JO L 191, 27.7.2018, p. 1) care o însoțește.

                     (6)

                        Decizia Parlamentului European și a Consiliului din 11 septembrie 2018 privind mobilizarea Fondului de solidaritate al Uniunii Europene în vederea furnizării de asistență Bulgariei, Greciei, Lituaniei și Poloniei (JO L XX, XX.XX.XXXX) și Bugetul rectificativ nr. 4/2018 (JO L XX, XX.XX.XXXX) care o însoțește.

                     (7)

                        JO L 311, 14.11.2002, p. 3.

                     (8)

                        JO C 373, 20.12.2013, p. 1.

                     (9)

                        Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (10)

                        JO L 83, 27.3.2018, p. 13.